Lucien Bonaparte

Lucien Bonaparte  (Ajaccio, 1775eko maiatzaren 21a - Viterbo, 1840ko ekainaren 29a) Napoleon I.aren anaia izan zen eta  Luis Luziano Bonaparte printze eta euskalariaren aita.

Bostehunen Kontseiluko lehendakaria izan zen; Brumairearen 18ko estatu-kolpea prestatzen parte hartu zuen, eta funtsezkoa izan zen estatu-kolpeak aurrera egin zezan. Barne ministroa (1799), Enbaxadore Espainian (1800), Frantziako Tribunat biltzar bereziko lehendakaria izan zen 1802tik aurrera. Napoleonen gehiegizko ahalmenaren aurka agertu ondoren, Erromara jo zuen eta gero Caninon hartu zuen egoitza: bertako printze izan zen. Bere oroitzapenak biltzen dituen liburu bat idatzi zuen.

 Erreferentziak 

Kategoria:Frantziako politikariak
Kategoria:Ohorezko Legioko ofizial handiak
Kategoria:Frantses Akademiako kideak
Kategoria:Frantziako enbaxadoreak Espainian
Kategoria:Frantziako Gobernuko ministroak
Kategoria:Ajacciotarrak
Kategoria:Urdaileko minbiziaren ondorioz hildakoak